PMIndiaData/PMIndiaSum huggingface dataset:
প্রধান মন্ত্রীনা লৈবাক পুম্বদা তোঙান-তোঙানবা কুমহৈশিংগী তঞ্জা লাকপদা মীয়ামদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা লৈবাক পুম্বদা তোঙান-তোঙানবা কুমহৈশিংগী তঞ্জা লাকপদা মীয়ামদা নুংঙাইবা ফোংদোকখ্রে। ত্বিতরদা প্রধান মন্ত্রীনা হায়খি, “ঐখোয়না ভারত পুম্বদা তোঙান-তোঙানবা কুমহৈশিং পাংথোক্লি অমদি ঐখোয়গী ত্রেদিস্নেল কেলেন্দরগী মতুং ইন্না অনৌবা চহিসু হৌরি। উগাদি, গুরী পর্বা, নবরেহ অমসুং শজিবু চৈরাওবগী য়াইফ-পাউজেল পীজরি। মসিগী য়াইফরবা তঞ্জা অসিনা ঐখোয়গী পুন্সিদা হকচাং ফবা, নুংঙাইবা অমসুং চাউখৎপা পুরকপা ওইরসনু। ঐখোয়গী লৈবাক অসিনা কোবিদ-১৯গী অকিবা মায়োক্নরিঙৈ তঞ্জা অসিদা ঐখোয়না কুমহৈশিং অসি পাংথোক্লি। কুমহৈশিং অসি হান্নগুম পাংথোকপা ঙম্লরোই অদুবু মখোয়না ঐখোয়গী মপান্থোংগী ওইহল্লক্লিবা ফিভম লাকথুনবা ৱারেপ হেন্না চেৎশিলহল্লগনি। ঐখোয়না কোবিদ-১৯ থেংনবদা পুন্না থবক তৌমিন্নগদবনি।”
ভারত অমসুং য়ুনাইতেদ স্তেত ওফ অমেরিকা অনিগী মরক্তা সাইন্স অমসুং তেক্নোলোজীগী তেংবা পীননবা য়ান-ৱারোলদা অয়াবা পীবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং য়ুনাইতেদ স্তেত ওফ অমেরিকা অনিগী মরক্তা সাইন্স অমসুং তেক্নোলোজীগী তেংবা পীননবা য়ান-ৱারোলদা অয়াবা পীবা মন্ত্রীমন্দলনা য়ারে। কান্নবশিং: • য়ান-ৱারোল অসিনা নাকল অনিগী মরীশিংদা অনৌবা তাঙ্কক অমা হাংদোকপগা লোইননা নাকল অনিমক্না পাম্নবা মওংদা সাইন্স অমসুং তেক্নোলোজীদা শিংথাবা য়ানা মতেং পীনবা হেনগৎহনগনি। • য়ান-ৱারোল অসিনা অৱাংবা থাক্কী মগুন লৈবা অমসুং চাউনা কান্নবা পীগদবা রিসর্স অমসুং ইন্নোবেসনগী লমদা মতেং পীনবা হেনগৎহন্নবা খুদোংচাবা পীবগা লোইননা সাইন্তিফিক অমসুং তেক্নোলোজীগী লমদা থবক তৌরিবশিংগী মরক্তা লৈনরিবা মরী পাকথোক-চাউথোকহনবা ঙমগনি। মচং ওইবশিং: মতেং পীনবা অসিদা মখাদা পীরিবা তোঙান-তোঙানবা মওংশিং অসি য়াওগনি: • সাইন্স অমসুং তেক্নোলোজীগী ই-পাউ অমসুং অখঙ-অহৈশিং পীথোক—পীশিন তৌনবা। • সেমিনারশিং অমসুং মীফমশিং পাংথোকপা। • সাইন্তিস্তশিং অমসুং তেক্নিকেলগী অখঙ-অহৈশিং ত্রেনিং পীবা। • অপুনবা রিসর্স প্রোজেক্তশিং পাংথোকপা। • সাইন্স অমসুং ইন্নোবেসনদা য়ুম্ফম ওইবা সরকার-লনাইগী অপুনবা থবক পায়খৎপা। • অৱাংবা থাক্কী রিসর্সকী খুদোংচাবশিং শীজিন্নবা।
সস্তেনেবল অর্বান দিবলপমেন্তগী লমদা তেংবাং পীননবা ভারত অমসুং মালদিবকী মরক্তা থম্নখিবা য়ানা ৱারোল অদু কেবিনেৎনা অয়াবা পীখ্রে

সস্তেনেবল অর্বান দিবলপমেন্তগী লমদা তেংবাং পীননবা মালদিব সরকারগী নেস্নেল প্লানিং, হাউজিং অমসুং ইনফ্রাস্ত্রকচর মন্ত্রালয় অমসুং ভারত সরকারগী হাউজিং অমসুং অর্বান এফিয়র্স মন্ত্রালয় (এম.ও.ঐচ.য়ু.এ.)গী মরক্তা শহি পীনখিবা য়ানা ৱারোল (এম.ও.য়ু.) অদু প্রধান মন্ত্রী শ্রী নরেন্দ্র মোদিনা থৌবুরেল ওইদুনা ফমখিবা য়ুনিয়ন কেবিনেৎতা পুথোরকখ্রে৷ য়ানা ৱারোল অদু ২০২১গী ফেব্রুৱারি থাদা শহি পীনখি৷ য়ানা ৱারোল অসিগী মখাদা কোওপরেসন পীনদুনা প্রোগ্রামশিং স্ত্রাতিজাইজ তৌননবা অমসুং চৎনহন্নবা জোইন্ত ৱার্কিং গ্রুপ(জে.দবল্যু.জি.) অমা শেম্লগনি৷ জোইন্ত ৱার্কিং গ্রুপ অসি চহি অমদা অমুক্তমক মালদ্বীপ্স অমসুং ভারততা অমুক-অমুক উনরগনি৷ কান্নবশিং: য়ানা ৱারোল অসিনা লৈবাক অনি অসিগী মরক্তা লৈরিবা সস্তেনেবল অর্বান দিবলপমেন্তগী ফিল্দদা মতম কুইনা অমসুং মরা চেৎনা বাইলেতরেল কোওপরেসন পীননবা হোৎনরগনি৷ য়ানা ৱারোল অসিনা অর্বান প্লানিং, সোলিদ ৱেস্ত মেনেজমেন্ত, এফোর্দেবল হাউজিং, অর্বান গ্রীন মোবিলিতী, অর্বান মাস রেপিদ ত্রান্সপোর্ত, স্মার্ত সিতিশিং শেমগৎ শাগৎপা য়াওনা সস্তেনেবল অর্বান দিবলপমেন্তগী এরিয়াশিংদা থবক পীরবা য়াই হায়না থাজনরি৷ অকুপ্পা মরোলশিং: য়ানা ৱারোল অসি কন্ত্রেক্তিং পার্তি অনি অসিনা শহি পীনখিবা নুমিৎ ২০২১গী ফেব্রুৱারি ২০দগী চৎনবা হৌখ্রে অমসুং মখাতানা অকক্নবা মতম থমদনা চৎনদুনা লৈখিনি৷ অর্বান প্লানিং, স্মার্ত সিতিশিং শেমগৎ-শাগৎপা, সোলিদ ৱেস্ত মেনেজমেন্ত, এফোর্দেবল হাউজিং, অর্বান গ্রীন মোবিলিতী, অর্বান মাস রেপিদ ত্রান্সপোর্ত অমসুং কন্ত্রেক্তিং পার্তি অনিমক্না য়ানখিবা অতোপ্পা এরিয়াশিং য়াওনা সস্তেনেবল অর্বান দিবলপমেন্তগী ফিল্দদা ভারত-মালদ্বীপ্সনা তেক্নিকেল কোওপরেসন পীনবদা হেন্না লাইহনবা অমসুং হেন্না মরা চেৎহনবা অসিনা য়ানা ৱারোল অসিগী ওবজেক্তিবশিং ওইরি৷
মন্ত্রী-মন্দলনা দিয়রনেস এলাৱেন্স অমসুং দিয়রনেস রিলিফ হেনগৎপদা অয়াবা পীখ্রে

ইকাই খুম্নরবা প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ঙসি ফমখিবা কেবিনেৎ কম্মিতিনা হৌজিক লৈরিবা বেসিক পে/পেন্সনগী চাং চাদা ১৭ ওইরিবা অসিদা চাদা ১১ হেনগৎতুনা ০১.০৭.২০২১দগী চৎনবা হৌদুনা চাদা ২৮ ওইহন্দুনা কেন্দ্র সরকারগী কর্মচারীশিংগী দিয়রনেস এলাৱেন্স অমসুং পেন্সনরশিংগী দিয়রনেস রিলিফ হেনগৎহনবদা অয়াবা পীখ্রে। কোবিদ-১৯ লাইচৎনা মরম ওইদুনা অমুক্তা ওইখিদ্রিবা ফীভম অসি য়েংলগা ০১.০১.২০২০, ০১.০৭.২০২০ অমসুং ০১.০১.২০২১গী ওইনা কেন্দ্র সরকারগী কর্মচারীশিংগী দিয়রনেস এলাৱেন্স (দি.এ.) অমসুং পেন্সনরশিংগী দিয়রনেস রিলিফ (দি.আর.)কী পীগদবা অহেনবা ইনস্তোলমেন্ত অহুম ফ্রোজন তৌদুনা লৈরকখিবনি। হৌজিক সরকারনা বেসিক পে/পেন্সনগী চাং চাদা ১৭ ওইরিবা অসিদা চাদা ১১ হেনগৎতুনা ০১.০৭.২০২১দগী চৎনবা হৌদুনা চাদা ২৮ ওইহন্দুনা কেন্দ্র সরকারগী কর্মচারীশিংগী দিয়রনেস এলাৱেন্স অমসুং পেন্সনরশিংগী দিয়রনেস রিলিফ হেনগৎহন্নবা ৱারেপ লৌখ্রে। হেনগৎহল্লিবা অসিদা ০১.০১.২০২০. ০১.০৭.২০২০ অমসুং ০১.০১.২০২১গী লৈরিবা অহেনবা ইনস্তোলমেন্তশিং য়াওরি। ০১.০১.২০২০দগী ৩০.০৬.২০২১গী মতমগী ওইনদি দিয়রনেস এলাৱেন্স/দিয়রনেস রিলিফকীচাং অসি চাদা ১৭ অদুমক ওইগনি।
পি.এম.না নেস্নেল হেন্দলুম দেনা লাকপদা লমদম অসিগী য়োংখমগী পোত্থোকশিং শৌগৎলসি হায়না হায়খ্রে

প্রধান মন্ত্রী, শ্রী নরেন্দ্র মোদীনা য়োংখমনা ভারতকী মশিং লাকঙমদ্রবা ফী শারিবা মীওইশিং অমসুং আর্তিসনশিংগী দাইভর্সিতী অমসুং মখোয়গী খুৎশা হৈবগী মগুন অদু মশক তাক্লি অমদি লমদম অসিগী য়োংখমগী পোত্থোকশিং শৌগৎলসু হায়না ফোঙদোকখ্রে। ত্বিত অমদা প্রধান মন্ত্রীনা হায়খি: “য়োংখমনা ভারতকী মশিং লাকঙমদ্রবা ফী শারিবা মীওইশিং অমসুং আর্তিসনশিংগী দাইভর্সিতী অমসুং মখোয়গী খুৎশা হৈবগী মগুন অদু মশক তাক্লি। নেস্নেল হেন্দলুম দে অসিনা #MyHandloomMyPrideগী ৱাখল্লোন অসি শৌগৎতুনা ঐখোয়গী ফী শারিবা মীওইশিংবু থৌগৎনবা নৌহৌননা নীংশিংহল্লিবা থৌরম অমনি। ঐখোয়না লমদম অসিগী য়োংখমগী পোত্থোকশিং শৌগৎলসি!” ওলিম্পিক্স মেদলিস্ত সাইখোম মিরাবাই চনুগী ত্বিত অমা ক্বোৎ তৌরদুনা প্রধান মন্ত্রীনা ত্বিত তৌখি: “হৌখিবা চহি খরা অসিদা খোংখমদা অমুক হন্না মীৎয়েং চংনবা উবা ফংখি। @mirabai_chanuনা #MyHandloomMyPrideগী ৱাখল্লোন শৌগৎপসি উবদা নুংঙাইবা পোকই। আত্মনির্ভর ভারত অমা শেমগৎপদা হেন্দলুম সেক্তরনা লেপ্পা লৈতনা শরুক তমগনি হায়না ঐহাক্না থাজৈ।”
প্রধান মন্ত্রীনা ৪৪শুবা চেস ওলিম্পিয়াদ হৌদোকখ্রে

প্রধান মন্ত্রী, শ্রী নরেন্দ্র মোদীনা চেন্নৈগী জে.এল.এন. ইন্দোর স্তেদিয়মদা ৪৪শুবা চেস ওলিম্পিয়াদ ঙসি হৌদোকখ্রে। তমিল নাদুগী রাজ্যপাল, শ্রী আর.এন. রবী; মুখ্য মন্ত্রী, শ্রী এম.কে. স্তালিন; য়ুথ এফিয়র্স অমসুং স্পোর্তকী কেন্দ্র মন্ত্রী, শ্রী অনুরাগ থাকুর অমসুং ইন্তর্নেস্নেল চেস ফেদেরেসন (এফ.আই.দি.ই.)গী প্রসিদেন্ত, শ্রী এল. মুরুগনগা লোয়ননা শ্রী অর্কাদী বোর্কোভিচনা ঙসিগী থৌরমদা শরুক য়াখি। প্রধান মন্ত্রীনা ঙসিগী তিল্লিবা মীয়ামদা ৱা ঙাঙবদা মালেম শিনবা থুংবদগী ভারত্তা লাক্লিবা চেসকী শান্নরোই অমসুং মশান্না অসিবু পামজবা মীওইশিংবু তরাম্না ওকখি। “নীংতম্বগী অমৃত মহোৎসব”কী মতমদা পাংথোকপনা মরম ওইরগা থৌরম অসিগী মরু ওইববু মহাক্না পনখি। চেসকী খ্বাইদগী ইকায় খুম্ননীংঙাই ওইবা তুর্নামেন্তনা চেসকী ময়ুম ওইরিবা ভারত য়ৌরক্লে হায়না মহাক্না ফোংদোকখি। প্রধান মন্ত্রীনা ৪৪শুবা চেস ওলিম্পিয়াদ অসিদি অহানবা অমসুং রেকোর্দ কয়াগী তুর্নামেন্তনি হায়না ফোংদোকখি। চেসকী হৌরকফম ওইরিবা লৈবাক, ভারত্তা চেস ওলিম্পিয়াদ পাংথোকপসি হন্দক্কী অসিনা অহানবনি হায়না মহাক্না হায়খি। তুর্নামেন্ত অসি দিকেদ অহুমগী মতুংদা এসিয়াদা অহানবা ওইনা লাক্লিবনি। হন্দক্কী তুর্নামেন্ত অসিদা শরুক য়ারিবা লৈবাক মশিংনা হান্নদগী ইহেন হেল্লি। নুপীগী সেক্সনগী এন্ত্রী মশিংনা খ্বাইদগী অমুক হেল্লি। চেস ওলিম্পিয়াদকী খ্বাইদগী অহানবা তোর্চ রিলেসু হন্দক হৌদোকখিবনি, হায়না মহাক্না হায়খি। তমিল নাদুনা চেসকা পুৱারীগী অচেৎপা মরী লৈনৈ হায়না প্রধান মন্ত্রীনা পাউদমখি। মসিনা মরম ওইদুনা, ভারতকী চেসকী পাৱরহাউস ওইরিবনি। রাজ্যসিনা ভারতকী চেস গ্রান্দমাস্তর কয়া অমসু পুথোকখ্রবনি। তমিল নাদুদি খ্বাইদগী থৌবা ৱাখল্লোন, মতিক লৈবা চৎনবী অমসুং মালেমগী খ্বাইদগী লিরবা লোল, তমিলগী ময়ুম্নি। শান্ন-খোৎনবনা নীংথিরবা মগুন অমা চেল্লিবসি মসিনা মীয়াম্বু অমত্তা ওইনা পুন্সিনবা ঙম্লিবা অসিননি হায়না প্রধান মন্ত্রীনা হায়খি। শান্ন-খোৎনবনা মীওইবা অমসুং খুন্নাইবু নকশিন্নহল্লি। মসিনা তীমৱর্ক্কী চৎনবী অমা শেমগৎলি। প্রধান মন্ত্রীনা ভারকী শান্ন-খোৎনবগী হৌজিক্কী মতমদগী হেন্না ফবা মতম লৈখিদ্রি হায়খি। “ভারতনা ওলিম্পিক্স, পেরালিম্পিক্স অমসুং দীফলিম্পিক্সতা খ্বাইদগী নীংথিজবা পর্ফোরমেন্স উৎখি। শান্ন-খোৎনবগা মরী লৈননা ঐখোয়না মমাংদা ফংবা ঙমদবা মায় পাকপা কয়া হন্দক ফংলে”, হায়না মহাক্না ফোংদোকখি। নহারোলশিংগী শক্তি অমসুং মখোয়গী মতিক ফুদোকপা ঙমহনবা অকোয়বগী ফিভম হায়রিবা মরু ওইবা ৱাফম অনিগী অপুনবনা মরম ওইরগা ভারতকী শান্ন-খোৎনবগী চৎনবীনা মপাঙ্গল হেন্না লৈরক্লি হায়না মহাক্না মখা তাখি। শান্ন-খোৎনবদা মায়থীবা হায়বা লৈতে। মসিদা মায় পাকপা অমসুং তুংগী মতমদা মায় পাক্লক্কদবদি লৈ হায়না প্রধান মন্ত্রীনা হায়খি। মহাক্না তীম অমসুং শান্নরোই খুদিংনা ৪৪শুবা চেস ওলিম্পিয়াদ অসিদা মায় পাকপা ওইসনু হায়না য়াইফ পাউজেল পীখি। বেকগ্রাউন্দ প্রধান মন্ত্রীনা জুন ১৯, ২০২২দা নই দিল্লীগী ইন্দিরা গান্ধী নেস্নেল স্তেদিয়মদা খ্বাইদগী অহানবা চেস ওলিম্পিয়াদ তোর্চ রিলে হৌদোকখিবনি। তোর্চ অসিনা লৈবাক্কী আইকোনিক ওইবা মফম ৭৫দা নুমিৎ ৪০নিদা চৎখি অমসুং তোর্চ অসিবু স্বিতজর্লেন্দগী এফ.আই.দি.ই. ময়াই লোইশঙদা খুৎশিন্নদ্রিঙৈ মমাংদা মসিনা চাউরাকপা কিলোমীতর ২০,০০০ চত্তুনা মহাবলিপুরমদা লোইশিনখিবনি। ৪৪শুবা চেস ওলিম্পিয়াদ অসি জুলাই ২৮দগী ওগস্ত ৯, ২০২২ ফাওবা চেন্নৈদা পাংথোক্লি। ইং ১৯২৭তগী শীন্দুনা লাক্লবা ইকায় খুম্ননীংঙাই ওইরবা তুর্নামেন্ত অসি ভারত্তা খ্বাইদগী ইহান হান্না অমসুং এসিয়াদা চহি ৩০গী মতুংদা পাংথোকপনি। মসিনা লৈবাক ১৮৭না শরুক য়াদুনা, চেস ওলিম্পিয়াদ অমদা শান্নরোই খ্বাইদগী য়াম্না শরুক য়াবা থৌরম ওইগনি। ভারতনা তীম ৬তা শান্নরোই ৩০গা লোয়নবা খ্বাইদগী চাউবা কন্তিঞ্জেন্ত পুথোক্লি।
১৩শুবা ব্রিক্স সমিত্তা প্রধান মন্ত্রীগী হৌদোকপগী ৱারোল

য়োর এক্সেলেন্সিস প্রসিদেন্ত পুতিন, প্রসিদেন্ত শি, প্রসিদেন্ত রামাফোসা, প্রসিদেন্ত বোলসোনারো, খুরুমজরি, ঐহাক্না অদোম পুম্নমকপু ব্রিক্স সমিত অসিদা তরাম্না ওকচরি। ব্রিক্সকী ১৫শুবা এনিবর্সরী থৌরম অসিগী সমিত্তা চেয়র লৌবা অসি ঐহাক্কী অমসুং ভারতকী ওইনা নুঙাইজবা অমনি। ঙসি অদোমগা লোয়ননা উনরিবা সমিত অসিগী মরীক চুম্বা এজেন্দা ঐখোয়দা লৈজরে। অদোম পুম্নমক্না করিগুম্বা য়াবিরবদি ঐখোয়না মসিগী এজেন্দা অসি লৌজবা য়ারে। অদোমবু থাগৎচরি, এজেন্দা অসি হৌজিক অয়াবা লৌজরে। এক্সেলেন্সিস! এজেন্দা অসিবু হেক অয়াবা লৌখিবগা ঐখোয়না য়াম্না থুনা ঐখোয়গী হৌদোকপগী ৱারোল পীজবা য়ারে। হৌদোকপা ৱারোল পীবগী অহানবা ৱা ঙাংবগী অয়াবা ঐহাক্না লৌজগে। মদুগী মতুংদা য়োর এক্সেলেন্সিস পুম্নমকপু হৌদোকপা ৱারোল পীনবগী কৌখৎচগে। ব্রিক্সকী পার্তনর পুম্বা অমসুং চেয়রমেনশীপ অসিগী মীপুম খুদিংমক্তগী ভারতনা মপুং ফানা মতেং ফংই অমসুং মসিগীদমক ঐহাক্না য়াম্না নুঙাইবা ফাওজৈ। ব্রিক্স প্লেতফোর্মনা দিকেত অমগা তঙ্খায়দা মায় পাকপা কয়া অমা উবা ফংলি। ঙসিদি মালেমগী ইকোনোমী ফগৎলকপগী য়াম্না লিংবা ভোইস অমা ওইরি। প্লেতফোর্ম অসিনা লৈবাক্কী চাউখৎ থৌরাংদা মরুওইবা পীবগী কান্নবশু ফংলি। ব্রিক্সনা য়াম্না লিংবা ইন্সতিত্যুৎ হায়বদি নৌনা চাউখৎলবা বেঙ্ক, কন্তিজেন্সী রিজার্ব এরেঞ্জমেন্ত অমসুং ইনর্জী রিসর্স কোওপরেসন প্লেতফোর্ম পুথোক্লি। ঐখোয়না চাওথোকচনিঙাই কয়া অমা লৈরি হায়বদা চিংননিঙাই লৈতে। অদুম ওইনমক, ঐখোয় ইশানা পেন্থোকপা য়াদবা অমদি মরু ওইরি অমসুং ব্রিক্স অসি চহি ১৫ অমা লৈহনবা মথৌ তারি। চেয়রমেনশীপকী ওইবা থবক অসিগী ভারতনা খনগৎলবা থীম অসি চপ চানা মরুওইবা উৎলি – “BRICS@15: ইন্ত্রা ব্রিক্স কোওপরেসন ফোর কন্তিন্যুতী, কোন্সোলিদেসন এন্দ কন্সেনসস”। মসিগী সি. মরি অসি ঐখোয়গী ব্রিক্স পার্তনরশীপকী ফন্দামেন্তেল প্রিন্সিপলসনি। হন্দক্কী চহি অসিদা, কোবিদনা থেংনহল্লিবা অৱাবা অসিগী মথক্তা, ব্রিক্সকী মিতিং অমসুং প্রোগ্রাম ১৫০গী মথক্তা শিনখ্রে, মসিগী মনুংদা ২০গী মথক অমদি মিনিস্তরিয়েলগী থাক্তা ওইখি। ত্রেদিসনেল ওইবা মফমশিংদা কোওপরেসন হেনগৎপগী মথক্তা ঐখোয়না ব্রিক্স এজেন্দা মখা তানা শন্দোক্নবা হোৎনরি। হিরম অসিদা, ব্রিক্সনা অহানবা ওইনা থবক কয়া অমা পাংথোক্তুনা ‘অহানবা’ হায়বা অসিগী চপ চাবা ৱাহন্থোক কয়া অমা ফংবা ঙম্লি। হন্দক্তা অহানবা ওইনা ব্রিক্সকী দিজিতেল সমিত পাংথোকখ্রে। হায়রিবা অসি তেক্নোলোজীগী মতেংনা হকশেলগী মরমদা খুমাং চাউশিনবগী অনৌবা খোংথাং অমনি। নবেম্বরদা, ঐখোয়গী ৱাতর রিসোর্স মন্ত্রীশিংগা ব্রিক্স ফোর্মেতকী মখাদা অহানবা ওইবা মীফম ফমগনি। হায়রিবা অসি ব্রিক্সনা লৌখৎপা ‘স্ত্রেংথনিং এন্দ রিফোর্মিং মল্তিলেতরেল সিস্তেম্স’দা অহানবা ওইনা লৌখৎপা অপুনবা খুদোংচাবা অমনি। ঐখোয়না ব্রিক্স কাউন্তর তেরোরিজম এক্সন প্লানশু লৌখৎচরে। ঐখোয়গী স্পেস এজেন্সীগা রিমোৎ সেন্সিং সেতিলাইত কন্সতেলেসনগী মরক্তা য়ানদুনা কোওপরেসনগী অনৌবা পন্দুপ অমা হাংদোক্লে। ঐখোয়গী কস্তম দিপার্তমেন্তগা মরী থমদুনা, ইন্ত্রা- ব্রিক্স ত্রেদ হেন্না লায়থোক্লগনি। ভর্চুএল ব্রিক্স ভেক্সিনেসন রিসর্স অমসুং দিবলপমেন্ত সেন্তর অমা হৌদোক্নবগী অয়াবশু লৈরে। গ্রীন তুরিজমদা ব্রিক্স এলাইয়েন্সকী অনৌবা অতোপ্পা অনৌবা খোঙথাংশু লৈরে। এক্সেলেন্সিস! লৌখৎলিবা অনৌবা খোঙথাং পুম্বা অসিনা ঐখোয়গী নাগরীকশিংদ খক্তদা কান্নহনবা নত্তনা ব্রিক্সনা লাক্কদৌরিবা চহিশিং অসিদা মরী লৈনবা ইন্সতিত্যুৎ ওইবা ঙমগনি। ঐহাক্না থাজৈ মদুদি ঙসিগী মিতিং অসিনা ব্রিক্স অসিবু হেন্না কান্নবা অমা ওইহনবদা অচুম্বা মাইকৈ অমা লমজিংগনি। ঐখোয়না মালেমগী অমসুং মফমশিংগী মতাংদা মরুওইবশিং অমসু খন্নগনি। হৌজিক ঐহাক্না অদোম পুম্নমকপু হৌদোকপা ৱারোল পীনবা কৌখৎচরি।
মুম্বাইদা বিলদিং নীংখাইবনা মরম ওইদুনা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

মুম্বাইগী দোঙ্গরীদা বিলদিং নীংখাইবনা মরম ওইদুনা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “মুম্বাইগী দোঙ্গরীদা বিলদিং অমা নীংখাইখিবা অসি নুঙাইজদে। লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি। মহারাস্ত্রা সরকার, এন.দি.আর.এফ. অমসুং লোকেল ওথোরিতীশিংনা মী কনবগী থবক তৌরি অমদি দরকার ওইরিবশিংদা তেংবাংলি।”
সেন্ত্রেল লিস্তা য়াওরিবা ওদর বেকৱার্দ ক্লাসশিং মখা তানা মখল খায়দোকপদা থেংনরিবা খুদোংচাদবশিং য়েংশিন্নবা সমবিধানগী আর্তিকল ৩৪০গী মখাদা শেমখিবা কম্মিসনগী মতম শাংদোকপা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেন্ত্রেল লিস্তা য়াওরিবা ওদর বেকৱার্দ ক্লাসশিং মখা তানা মখল খায়দোকপদা থেংনরিবা খুদোংচাদবশিং য়েংশিন্নবা সমবিধানগী আর্তিকল ৩৪০গী মখাদা শেমখিবা কম্মিসনগী মতম থা ৬ হায়বদি ২০২০গী জুলাই ৩১ ফাওবা শাংদোকপদা অয়াবা পীরে । কম্মিসনগী হৌজিক লৈরিবা তার্ম ওফ রিফরেন্স অসিদা মখাগী তার্ম ওফ রিফরেন্স অসি হাপচিনবা মন্ত্রীমন্দলনা অয়াবা পীখি- “ ও বি সিগী সেন্ত্রেল লিস্তশিংদা য়াওরিবশিং থিজিনবা অমসুং বানান নৎত্রগা ত্রান্সক্রিপসনগী অরানবশিং অমসুং হঞ্জিনবশিং, চমম্নবশিং অমসুং অশোইবশিং চুমথোক্নবা রিকমেন্ত তৌবা” ইথিল : কেন্দ্র সরকারগী থবকশিং চংবদা অমসুং কেন্দ্র সরকারগী মহৈলোয়শঙশিংদা মিংচনবদা হৌজিক কান্নবা ফংদনা লৈরিবা ও বি সি লিস্ততা য়াওরবা কাংলুপশিং কম্মিসনগী ৱারেপশিং অসি থবক ওইনা পাংথোকপদা মতমদা কান্নবা ফংলগনি । ও বি সিগী সেন্ত্রেল লিস্তা য়াওরিবা লায়রবা কাংলুপশিং অসি কম্মিসনগী অসিগুম্বা ৱারেপ্না কান্নবা ফংহনগনি । শেন-থুম চঙগদবা : কম্মিসন লিংখৎপা অমসুং থবক পায়খৎপদা চঙগদবা শেনফম পুম্নমক সোসিয়েল জজতিস্ত অমসুং ইমপ্বারমেন্ত মিনিস্ত্রিনা মখা তানা পুথোক্কনি । কান্নবশিং : হৌজিক কেন্দ্রগী এস ই বি সিগী লিস্ততা য়াওরিবা অদুবু হৌজিক চৎনরিবা কেন্দ্র সরকারগী থবকশিং চংবদা অমসুং কেন্দ্র সরকারগী মহৈলোয়শঙশিংদা মিংচনবদা ও বি সি স্কিমগী কান্নবা ফংদ্রিবশিং কান্নবা ফংলগনি । থবক ওইনা পাংথোক্নবা লাল্লোং অমসুং পান্দমশিং : কম্মিসনগী মতম শাংদোকপা অমসুং মসিগী তার্ম ওফ রিফরেন্সতা হাপচিনবা অসি ভারতকী রাস্ত্রপতিগী অয়াবা ফংলবা মতুংদা রাস্ত্রপতিনা থোকপা ওর্দর অমগী মওংদা গেজেত ওইনা নোতিস থোক্কনি । নুঙগীৱারোল : রাস্ত্রপতিগী অয়াবা ফংলবা মতুংদা ২০১৭গী ওক্তোবর ২দা সমবিধানগী আর্তিকল ৩৪০গী মখাদা কম্মিসন অসি লিংখৎখিবনি । ২০১৭গী ওক্তোবর ১১দগী থবক হৌখিবা কম্মিসন অসি থবক্তগী পোথারবা জজতিস্ত শ্রীমতি জি রোহিনিনা লুচিংখি অমসুং ও বি সিশিং মখা তানা খায়দোক্নবা রাজ্যশিং অমসুং রাজ্যশিংগী ও বি সি কম্মিসনশিংগা থবক তৌবা হৌখি । ও বি সিগী হৌজিক লৈরিবা সেন্ত্রেল লিস্তা য়াওরিবা অসি চুমথোক্নবা কম্মিসন্না মতম খর হেন্না লৌবা দরকার ওইখি । মসিগী মতম থা তরুক শাংদোক্নবা কম্মিসন্না হায়জবদগী , ২০২০গী জুলাই ৩১ ফাওবা শাংদোক্লে আমসুং মসিগী হৌজিক লৈরিবা তার্ম ওফ রিফরেন্সসু হাপচিল্লে ।
পি.এম.না গ্বালিয়রগী লম্বীগী খুদোংথিবা থৌদোক্কী ভিক্তিমশিংগীদমক এক্স-গ্রেসিয়া অয়াবা পীখ্রে

প্রধান মন্ত্রী শ্রী নরেন্দ্র মোদীনা প্রধান মন্ত্রী রিলিফ ফন্দদগী লাইবক থিরবা মধ্য প্রদেশকী গ্বালিয়রগী লম্বীদা থোকখিবা খুদোংথিবা থৌদোক্তা লৈখ্রিদ্রবশিংগী নক্নবা ইমুং-মনুংশিংদা এক্স-গ্রেসিয়া ওইনা লুপা লাখ ২গী অয়াবা পীখ্রে। মহাক্না হেন্না শাথিনা শোক্লবশিংগীদমক লুপা ৫০,০০০গী অয়াবসু পীখ্রে।
প্রধান মন্ত্রীনা ঙসি কোবিদ-১৯গী লাইচৎকী মরমদা লৈবাক মীয়ামদা ৱা ঙাংগনি

প্রধান মন্ত্রী নরেন্দ্র মোদীনা ঙসি মার্চ ২৪, ২০২০গী পুং নুমিদাংৱাইরম পুং ৮ তাবা মতমদা কোবিদ-১৯গী লাইচৎকী মরমদা লৈবাক মীয়ামদা ৱা ঙাংগনি। প্রধান মন্ত্রীনা ত্বীৎতা হায়খি, “কোবিদ-১৯গী লাইচৎকা মরী লৈননা মরু ওইবা পাম্বৈশিংগী মতাংদা ঙসি মার্চ ২৪, ২০২০গী নুমিদাংৱাইরম পুং ৮দা লৈবাক মীয়ামদা ৱা ঙাংগনি।”
মন্ত্রীমন্দলনা কোদ ওন ওকুপেস্নেল সেফ্তী, হেল্থ এন্দ ৱার্কিং কন্দিসন্স বিল, ২০১৯ অয়াবা পীখ্রে

‘সবকা সাথ, সবকা বিকাস’ অমসুং ‘সবকা বিশ্বাস’কী ৱাখল্লোনদা প্রধান মন্ত্রী নরেন্দ্র মোদীনা লুচিংবা এন.দি.এ. সরকারনা পুন্সিগী তোঙান তোঙানবা লমশিংদা লৈরিবা মীয়ামগী য়াইফনবগীদমক লেপ্পা লৈতনা থবক তৌরি। পান্দম অসিগা লোইননা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পর্লিয়ামেন্তা কোদ ওন ওকুপেস্নেল সেফ্তী, হেল্থ এন্দ ৱার্কিং কন্দিসন্স বিল, ২০১৯ পুথোকপদা অয়াবা পীখ্রে। ৱারেপ অসিনা হৌজিক ওইরিবা অসিগা য়েংনরুবদা সেফ্তী, হকশেল, অমসুং থবক তৌবগী ফিভম কোন্সিনবা হেঙ্গৎহল্লগনি। অনৌবা কোদ অসি সেন্ত্রেল লেবর এক্ত ১৩গী মরী লৈনবা প্রোভিজনশিং পুন্সিলহল্লবা, লাইথোকহল্লবা অমসুং খন্থরবা মতুংদা দ্রাফ তৌবনি: • দি ফেক্তরিজ এক্ত, ১৯৪৮; • দি মাইন্স এক্ত, ১৯৫২; দি দোক ৱার্কর্স (সেফ্তী, হেল্থ এন্দ ৱেলফেয়র) এক্ত, ১৯৮৬; • দি বিলদিং এন্দ অদর কন্সত্রক্সন ৱার্কর্স (রেগুলেসন ওফ এমপ্লোইমেন্ত এন্দ কন্দিসন্স ওফ সর্বিস) এক্ত, ১৯৯৬; • দি প্লান্তেসন্স লেবর এক্ত, ১৯৫১; • দি কন্ত্রেক্ত লেবর (রেগুলেসন এন্দ এবোলিসন) এক্ত, ১৯৭০; • দি ইন্তর-স্তেত মাইগ্রেন্ত ৱার্কমেন (রেগুলেসন ওফ এম্প্লোইমেন্ত এন্দ কন্দিসন্স ওফ সর্বিস) এক্ত, ১৯৭৯; • দি ৱার্কিং জর্নেলিস্ত এন্দ অদর ন্যুজপেপর এম্প্লোই (কন্দিসন্স ওফ সর্বিস এন্দ মিস্ক. প্রোভিজন) এক্ত, ১৯৫৫; • দি ৱার্কিং জর্নেলিস্ত (ফিক্সেসন ওফ রেৎ, ওফ ৱেজেস) এক্ত, ১৯৫৮; • দি মোতোর ত্রান্সপোর্ত ৱার্কর্স এক্ত, ১৯৬১; • সেল্স প্রমোসন এম্প্লোইজ (কন্দিসন ওফ সর্বিস) এক্ত, ১৯৭৬; • দি বীরি এন্দ সিগার ৱার্কর্স (কন্দিসন্স ওফ এম্প্লোইমেন্ত) এক্ত, ১৯৬৬; অমসুং • দি সাইন ৱার্কর্স এন্দ সিনেমা থিয়েতর ৱার্কর্স এক্ত, ১৯৮১ কোদ অসিগী আইন পাস তৌরবা মতুং, কোদ অসিগী মনুং চল্লিবা এক্ত পুম্নমক অসি ককথৎলগনি।
মালেমগী অহানবা লাঞ্জাও শোক্নখিবা ভারতকী লান্মীশিংদা প্রধান মন্ত্রীনা ইকায়খুম্নবা উৎলি

মালেমগী অহানবা লাঞ্জাও শোক্নখিবা ভারতকী লান্মীশিংদা প্রধান মন্ত্রী নরেন্দ্র মোদীনা ইকায়খুম্নবা উৎলি। “ঙসি, ঐখোয়না মালেমগী অহানবা লাঞ্জাউ লোইখিবা চহি ১০০সুবা নীংশিংলি, লান্না থোকহনবা মীশি-মীনা অমসুং অমাং-অতা অমুক হন্না থোক্তনবা মরূপ-মপাং ওইনা অমসুং নুংশিন্না হিংমিন্ননবা ফিবম অমা শেমগৎনবা অমসুং মালেমগী শান্তি পুরক্নবা ঐখোয়না অমুক হন্নবা থাজবা পীরি। মালেমগী অহানবা লাঞ্জাউ শোক্নখিবা ঐখোয়গী থৌনা ফরবা লান্মীশিংদা ভারতনা নীংশিংলি। মসিগী লান অসিদা ভারতনা হকথেংননা শরুক য়াখিদ্রবসু শান্তি থম্নবা মরমগীদমক ঐখোয়গী লান্মীশিংনা মালেম অসি থেংনখি। মালেমগী অহানবা লাঞ্জাউদা ভারতকী থৌদাংগা মরি লৈনবা ইজরেলগী হাইফা অমসুং ফ্রান্সকী ন্যু-চাপ্পেলদা ইকায়খুম্নবা উৎপগী ঐগী খুদোংচাবা ফংখি। প্রধান মন্ত্রী বেঞ্জামিন নেতন্যাহুনা ভারত্তা লাকপা মতমদা ঐখোয়না তিন মুর্তী-হাইফা চোক্তা ইকায়খুম্নবা উৎখি হায়না প্রধান মন্ত্রীনা হায়খি।
পি.এম.না সহীদ দিবসতা কোলকতাগী ভিক্তোরিয়া মেমোরিএল হোলদা বিপ্লোবি ভারত গেল্লরী শঙ্গাগদৌরি

সহীদ দিবসকী থৌরমদা প্রধান মন্ত্রী শ্রী নরেন্দ্র মোদীনা ভিদিও কন্ফরেন্সিংগী খুত্থাঙদা মার্চ ২৩গী পুং ৬ তাবা মতমদা কোলকতাগী ভিক্তোরিয়া মেমোরিএল হোলদা বিপ্লোবি ভারত গেল্লরী শঙ্গাগদৌরি‍। প্রধান মন্ত্রীনা থৌরমদুদা শরুক য়ারিবশিংগী মফমদা মহাক্কী ৱারোলসু থমগনি‍। গেল্লরী অসিদা নীংতম ইহৌদা নীংতম লান্মীশিংনা লৌখিবা থৌদাং অমসুং মখোয়না ব্রিতিস লোইলম লৈঙাক্কী মায়োক্তা খুৎলায় পায়দুনা হৌখিবা লালহৌগী মরমদা উৎলি‍। ৱাফম অসি নীংতম ইহৌগী মীয়াম্না খঙনরিবা ৱারীশিংদা হেক হেক নাথৈদুনা থম্লি‍। গেল্লরী অসিগী পান্দমদি ১৯৪৭ ফাওবদা থোকখিবা থৌদোকশিংগী অপুনব মশক অমা উৎপা অমদি নীংতম লান্মীশিংনা লৌখিবা থৌদাংগী মরুওইবশিং উৎপনি‍। বিপ্লোবি ভারত গেল্লরীনা নীংতম ইহৌ লাকহনখিবা লৈঙাক্লোন অমসুং ৱাখল লৌশিংগী ওইবা নুংগী মশকপু উৎলি‍। মসিনা নীংতম ইহৌ পোক্লকখিবা, নীংতম লান্মী লুচিংবশিংনা মশক থোকপা লূপশিং শেমগৎলকখিবা, নীংতম ইহৌ শন্দোরকখিবা, ইন্দিয়ন নেসনেল আর্মী শেমখিবা, নেভেল ম্যুতিনীনা লৌখিবা থৌদাং অমসুং অতৈ কয়া উৎলি‍।
প্রধান মন্ত্রী অমসুং ভুতানগী প্রধান মন্ত্রীগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ভুতানগী প্রধান মন্ত্রী (ল্যোনচেন) হিজ এক্সিলেন্সী দা. লোতে শেরিংগা ঙসি তেলিফোন্দা ৱারী শানখ্রে। প্রধান মন্ত্রীনা অনিনা কোবিদ-১৯ লাইচৎনা মরম ওইদুনা ওইরিবা রিজনেলগী ফিভমদা খন্ন-নৈনখি অমদি মসিনা থোকহল্লিবশিং ঙাকথোক্নবা মখোয়-মখোয়গী সরকারশিংনা লৌখৎলিবা খোংথাংশিংগী মতাংদা অমনা অমদা পউদমখি। প্রধান মন্ত্রীনা ভুতানগী নিংথৌ অমসুং ল্যোনচেন দা. শেরিংনা কিংদম মনুংদা ইনফেক্সন শন্দোরকপা হেঙ্গৎহন্দনবা মাংজিল থানা লুচিংলিবা অদু থাগৎপা ফোংদোকখি। ল্যোনচেন দা. শেরিংনা প্রধান মন্ত্রীবু ভারতগুম্বা চাউখ্রবা লৈবাক অমগী মনুংদা লাইচৎ অসি লান্থেংনরিবা মতম অসিদা ফাওবা রিজনেলগী থাক্তা এন্তি-কোবিদ কোওর্দিনেসন প্রমোৎ তৌনবা লুচিংবগীদমক থাগৎপা ফোংদোকখি। লুচিংবশিংনা সার্ক লৈবাকশিংগী লুচিংবশিংগী মরক্তা মার্চ ১৫দা য়ানখিবা অখন্নবা এরেঞ্জমেন্ত ইমপ্লিমেন্ত তৌবদা খুমাং চাউশিল্লিবা অদুদা নুংঙাইবা ফোংদোক্নখি। প্রধান মন্ত্রীনা ভারত-ভুতান মরীগী লোইখম নাইদবা অমদি অখন্নবা মতৌ অদু ফোংদোকখি, অমদি ল্যোনচেনদা থাজবা পীখি মদুদি ভারতনা লাইচৎ অসিগী হকশেল অমসুং শেনমিৎলোনগী শাফু হন্থহন্নবগীদমক ভুতান্দা পাংবা য়াবা তেংবাং পুম্নমক পাংগনি। প্রধান মন্ত্রীনা হিজ মেজেস্তী নিংথৌ, ল্যোনচেন দা. শেরিং অমসুং দ্রুক য়ুলগী মরূপ প্রজাশিংগী হকচাং ফবা অমসুং য়াইফ নুংঙাইবগীদমক য়াইফ পাউজেল পীখি।
পি.এম.না ৩৮শুবা প্রগতি মিতিংদা চেয়র লৌখ্রে

প্রধান মন্ত্রী, শ্রী নরেন্দ্র ঙসি কেন্দ্র অমসুং রাজ্য সরকারশিং য়াওনা, হেন্না ফনা লৈঙাক অমা লৈনবা অমসুং মতম চানা থৌরাংশিং পায়খৎনবগীদমক আই.সি.তি.দা য়ুম্ফম ওইবা মল্তি-মোদল প্লেতফোর্ম ওইরিবা ৩৮শুবা প্রগতি মিতিংদা চেয়র লৌখ্রে। মিতিং অসিদা, প্রোজেক্ত নিপাল য়েংশিনখি। প্রোজেক্ত অসিদা মরি অমনা রেলৱে মিনিস্ত্রী, অনি অমনা পাৱর মিনিস্ত্রীদা অমসুং রোদ ত্রান্সপোর্ত অমসুং হায়ৱে মিনিস্ত্রী অমসুং সিবিল এবিএসন মিনিস্ত্রীদা অমমম্নি। চাওরাক্না লুপা কোতি ৫০,০০০রোম ওইগদবা প্রোজেক্ত অসি স্তেত তরেৎ মদুদি ওরিশা, অন্ধ্রা প্রদেশ, বিহার, ঝরখন্দ, মধ্য প্রদেশ, মহারাস্ত্রা অমসুং হরিয়ানাগী ওইরি। মমাংগী ৩৭শুবা প্রগতি মিতিংদা, অপুনবা লুপা কোতি লাখ ১৪.৩৯গী ওইবা শেনফমগী প্রোজেক্ত ২৯৭ য়েংশিনখি।
পি.এম.না জনুৱারী ২২দা তোঙান-তোঙানবা জিলাশিংগী দি.এম.শিংগা ৱারী শাগদৌরি

প্রধান মন্ত্রী, শ্রী নরেন্দ্র মোদীনা ভীদিও কনফরেন্সকী থোংদা জনুৱারী ২২, ২০২২গী অয়ুক পুং ১১ তাবা মতমদা তোঙান-তোঙানবা জিলাশিংগী দি.এম.শিংগা লোয়ননা ৱারী-ৱাতাই শাগনি। প্রধান মন্ত্রীনা জিলাশিং অসিদা সরকারগী স্কীমশিং অমসুং প্রোগ্রামশিংগী ইমপ্লিমেন্ত তৌবগী খোঙজেল অমসুং হৌজিক লৈরিবা ফীভমগী মতাংদা হকথেংননা ফীদবেক লৌগনি। ৱারী-ৱাতাই শাবা অসিনা পর্ফোর্মেন্স য়েংশিনবদা অমসুং মখোয়া মায়োক্নরিবা শীংনবশিং খঙদোকপদা মতেং ওইরগনি। মসিনা স্তেকহোল্দর পুম্নমক্কা খুৎশম্নদুনা জিলাশিংদা লৈরিবা তোঙান-তোঙানবা বিভাগশিংনা মিসন মোদতা স্কীম কয়ামরুমগী সেচ্যুরেসন ফংবা ঙম্নবা পান্দম থমখি। পি.এম. মোদীগী লুচিং মখাদা সরকার অসিনা লৈবাক অসিগী গ্রোথ অমসুং দিবেলপমেন্তদা লৈরিবা খেন্নবা অসি কোকহন্নবা খোঙথাং কয়ামরুম লেপ্পা লৈতনা লৌখৎখি। মসি সরকারনা প্রজা পুম্নমক্কী হীংবগী মওং-মতৌশিং ফগৎহন্নবা অমসুং মীপুম খুদিংমক্তা ইনক্লুসিব গ্রোথ ফংহন্নবা মাইকৈদা চংশিল্লিবা অসিগী মনুং চল্লি।
প্রধান মন্ত্রী বরানসী চৎখ্রে

প্রধান মন্ত্রী শ্রী নরেন্দ্র মোদী উত্তর প্রদেশকী বরানসী চৎখ্রে। রবিদাস জয়েন্তি থৌরমগী খুদম ওইনবা মহাক্না গুরু রবিদাস বর্থ প্লেস দিবেলপমেন্ত প্রোজেক্তকী উরেপ উয়ুং তমখি। প্রধান মন্ত্রীনা বরানসী লৈরিবা দিজল লোকোমোতিব ৱার্কসতা অহানবা দিজলদগী ইলেক্ত্রিক ওন্থোক্লবা লোকোমোতিব লমথাখ্রে। প্রধান মন্ত্রীনা বরানসী লৈরিবা দিজল লোকোমোতিব ৱার্কসতা অহানবা দিজলদগী ইলেক্ত্রিক ওন্থোক্লবা লোকোমোতিব লমথাখ্রে। ইন্দিয়ন রেলৱেনা চাদা ১০০ ইলেক্ত্রিফিকেসন তৌনবা মিসন অদুগী পরিংদা, বরানসী লৈরিবা দিজল লোকোমোতিব ৱার্কসনা দিজল লোকোমোতিবতগী ওন্থোক্লবা অনৌবা প্রোতোতাইপ ইলেক্ত্রিক লোকোমোতিব অমা দিবেলপ তৌরি। মসিগী মেন্দেতোরী ত্রায়েলশিং পাংথোক্লবা মতুংদা প্রধান মন্ত্রীনা লোকোমোতিব অসি য়েংশিনখি অমসুং লমথাখি। ইন্দিয়ন রেলৱেজনা দিজিল লোকোমোতিব পুম্নমকপু মসিগী মিদ-লাইফ রিহেবিলিতেসন মতম মনুংদা ইলেক্ত্রিক লোকোমোতিব ওন্থোক্নবা অমসুং মখোয়বু মখোয়গী কোদেল লাইফ ফাওবা য়ুতিলাইজ তৌনবা ৱারেপ লৌখি। প্রোজেক্ত অসি ত্রেক্সন ইনর্জী কোস্ত সেব তৌনবা অমদি কার্বোন থাদোকপসু হন্থহন্নবগী মায়কৈদা খোংথাং অমনি। দিজল লোকোমোতিব ৱার্কসনা WDG3A দিজল লোকো অনি ১০,০০০ হোর্স পাৱরগী ত্বিন ইলেক্ত্রিক WAGC3 লোকো অমদা ওন্থোকপদা নুমীৎ ৬৯ চংই। মপুংফাবা মেক ইন ইন্দিয়া ইনিসিয়েতিব অমা ওইনা ওন্থোক্লিবা অসি মালেম পুম্বগীদমক ইন্দিয়ন আর.এন্দ.দি. ইনোবেসন অমনি। শ্রী গুরু রবিদাসকী মীতমদা প্রধান মন্ত্রীনা ইকায় খুম্নবা উৎখ্রে রবিদাস জয়েন্তিনা লাকপদা প্রধান মন্ত্রীনা শ্রী গুরু রবিদাসকী মীতমদা ইকায় খুম্নবা উৎখ্রে। তুংদা মহাক্না সীরগোবর্ধনপুরগী শ্রী গুরু রবিদাস জন্মস্থান তেম্পলদা গুরু রবিদাস বর্থ প্লেস দিবেলপমেন্ত প্রোজেক্তকী উরেপ উয়ুং তমখি। শোত্থরবশিংবু তেংবাংনবা মহাক্কী সরকারগী প্রোজেক্তশিং অদু শন্দোক্না পল্লদুনা প্রধান মন্ত্রীনা হায়খি, “ঐখোয়না লাইরবশিংগী কোতা পুরক্লে, মদুনা মরম ওইরগা শোত্থরবশিংনা ইকায় খুম্নবা পুন্সি অমা ফংবা ঙম্লগনি।” “সরকার অসিনা শেঞ্জা-থুমজা তৌবশিং চৈরাক পীরি, পুকচেল শেংবশিংবু মনা পীরি” হায়না মহাক্না মখা তাখি। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি লাইওইখ্রবা কবিশিংগী তাকপী তম্বীরিবশিং অসিনা নুমীৎ খুদিংগী ঐখোয়বু পুক্নীং থৌগৎপীরি। সন্ত রবিদাসনা উৎপীরম্বা লম্বী অদুদা তুংইন্নবা মহাক্না ময়ামদা তকশিনখি। প্রোজেক্ত অসিগী শরুক অমা ওইনা সীরগী মীতম অমগা লোয়ননা গ্রান্দ পার্ক অমা শেমগৎলগনি অমদি মদুদা মফম অমদা পিলগ্রিমশিংগীদমক খুদোংচাবা পুম্নমক লৈগনি হায়না মহাক্না মখা তাখি।